google/wiki40b huggingface dataset:
Rwanda president

Rwanda president on Rwanda riigipea.
Presidendi valib Rwanda rahvas otsestel valimistel. Hääleõiguslikud on kõik vähemalt 18-aastased kodanikud.
Presidendiks võib kandideerida vähemalt 35-aastane sünnipärane Rwanda kodanik, kelle vähemalt üks vanematest on Rwanda kodanik.
Presidendi ametiaeg kestab seitse aastat. Kedagi ei tohi valida presidendiks rohkem kui kaheks ametiajaks.
President nimetab ametisse ja vabastab ametist peaministri ja valitsuskabineti, esindab riiki välissuhtluses, annab armu, kuulutab välja sõja, sõlmib ja ratifitseerib välislepinguid (teatud juhtudel parlamendi heakskiidul).
President on Rwanda kaitseväe juhataja.
Presidendil on õigus pärast arupidamist peaministri, kodade esimeeste ja riigikohtu esimehega Esindajatekoda laiali saata. Senatit laiali saata ei saa.
Iseseisva Rwanda riigi esimene president oli Grégoire Kayibanda (aastatel 1962–1973).
Alates 2000. aastast on president Paul Kagame. Tema ametiaeg lõpeb 2017. aastal.
Mets-pajulill

Kirjeldus

Taime kõrgus 40–75 cm. Vars väljapaistva triibuga, püstine või alusel tõusev. Lehed helerohelised. Õied kahvatulillad. Õitseb juunis-juulis.

Kasvukoht

Kasvab soistes metsades ja raiesmikel, metsasihtidel. Eestis levinud hajusalt.
Jaan Kangilaski

Isiklikku

Ta on EYS Veljesto vilistlane ja Eesti Kirjanduse Seltsi liige.
Jaan Kangilaski on Jaak Kangilaski poeg. Ta oli abielus Gea Kangilaskiga.
Jokerit

Helsingi Jokerit (Helsingin Jokerit) on Soome jäähokiklubi, mis tegutseb Helsingis. See mängib Kontinentaalse Hokiliiga (KHL) Bobrovi divisjonis. See on üks kuuest KHL-i klubist, mis ei asu Venemaal.
Klubi on asutatud 27. oktoobril 1967.
Alates hooajast 2014–15 on Jokerit ainsa Soome klubina mänginud KHL-is. Enne seda mängiti Soome kõrgliigas. Jokerit on kuuekordne Soome meister.
2018. aastast on klubi peatreener Lauri Marjamäki.
Klubi koduväljak asub Hartwall Arenal.
2008. aasta Saksamaa Grand Prix

2008. aasta Saksamaa Grand Prix oli 2008. Vormel 1 hooaja 10. etapp, mis toimus 18. juulist-20. juulini Hockenheimringi rajal Hockenheimis, Saksamaal.
Peter Zurbriggen

Peter Stephan Zurbriggen (sündinud 27. augustil 1943) on Šveitsi päritolu roomakatoliku vaimulik.
2001–2005 oli ta Eesti apostellik administraator.
Deep Green Resistance

Deep Green Resistance (DGR) on keskkonnaorganisatsioon.
Organisatsioon on asutatud aastal 2011.
Organisatsioon lähtub suuresti süvaökoloogia põhimõtetest. Lisaks keskkonnakaitsele tegutsetakse ka kolonialismi vastu.
Endel Rikand

Endel Rikand (9. aprill 1906 Riia – 17. august 1944 Permisküla, Virumaa) oli Eesti laskur.
1934-1939 kuulus ta Eesti laskekoondisse.
2006. aastast peetakse Männiku lasketiirus temanimelist mälestusvõistlust (Rikandi memoriaalvõistlus).
Tanel Ingi

Tanel Ingi (sündinud 26. novembril 1976) on eesti näitleja.
Pärast Viljandi Kultuurikolledži teatrikateedri teise lennu lõpetamist 1999. aastal asus näitlejana tööle teatris Ugala, kus töötab tänaseni.
Telemängufilmis "August 1991" (2005) mängis ta ühte peaosadest.
Osaleb 2017. aastal komöödia seriaalis KMD Klubi.
Nissi palvemaja

Nissi palvemaja on EEVK palvemaja Harju maakonnas Saue vallas Riisipere asulas.
Palvemaja ehitati 1893.
Valguspult

Valguspultide tüübid

Valguspulte on erinevaid. Tootjad keskenduvad eri turgudele, luues puldi, mida on mugavaim kasutada just selles valdkonnas, milleks see on loodud. Valguspultide eesmärk on kõigil aga sama: võimaldada kasutajal seadmeid juhtida võimalikult mugavalt.

Konventsionaalsed konsoolid

Konventsionaalsed konsoolid on kõige lihtsama ülesehitusega valguspuldid. Sellega on võimalik juhtida konventsionaalsete prožektorite valgusintensiivsust. Tüüpiliselt on valguspuldil reguleerimishoovad (inglise fader), millega saab reguleerida ühe või mitme valgusseadme intensiivsust. Mõned puldid on ka programmeeritavad, võimaldavad luua valguspiltide kogumiku (inglise cue stack), mida saab järgemööda maha mängida.

Memory board kontrollerid (mälupõhised kontrollerid)

Mälupõhise kontrolleriga saab valguspilte digitaalselt salvestada. Konsoolil on kasutajaliides, mille abil saab programmeerida valguspilte ja juhtida valgusseadmeid. Puldil on lisaks ekraan, arvukalt manuaalseid fader nuppe, mida on võimalik programmeerida juhtima ühte kanalit või kanalite gruppe. Need omadused aitavad säästa aega ja vähendada vigade riski, samuti võimaldab see programmeerida jooksvalt reaalajas.

Moving light kontrollerid

Moving light kontrollerid on arvutipõhiste kontrollerite edasiarendus. Lisaks konventsionaalsetele valgustitele ja dimmeritele, võimaldavad need puldid ka juhtida liikuva peaga valgusseadmeid. Valguspuldid on olemas juhtkangid, millega saab suunata liikuvpea valguskiirte vihku. Puldiga saab muuta valgusvihu fookust ja suurust, ühtlasi saab ka muuta värvi. Valguspuldis on eelnevalt programmeeritud liikuvpeade eriefektid, nagu näiteks värvi vahetused, intensiivsuse muutumised ja valguskiire liikumised. Eriefekte on võimalik puldist oma äranägemise järgi muuta. Tavaliselt on puldil olemas puutetundlik ekraan, programmeerimiseks ja informatsiooni kuvamiseks. Pult töötab tootja poolt loodud operatsioonisüsteemi abil. Moving light kontrollerid on tänapäeval enim kasutusel teatris ja kontserdivalgustuses.

Personaalarvuti põhised kontrollerid

Personaalarvuti põhised kontrollerid põhinevad samal tarkvaral nagu eelnimetatud valguspuldid. Arvutist saab tarkvara kaudu valgusteid juhtida USB-st üle DMX-i mineva ülemineku abil. Arvutipõhises kontrolleris saab visualiseerimistarkvara abil eelnevalt programmeerida valguspilte ja salvestatud faile hiljem valguspuldis avada. See võimaldab valguskujundajal valmistuda eesseisvaks tööks. Paljud tootjad pakuvad arvutite peale samasugust tarkvara nagu on nende valguspultidel.
Vaeselapse tänav

Vaeselapse tänav on tänav Narva vanalinnas. Algab Karja tänavast, ristub Moonalao tänavaga ja lõpeb Vestervalli tänavaga ristudes. Tänava pikkus on umbes 140 m.
1905. aasta linnaplaanil oli selle tänava nimi Сиротская улица, 1912. ja 1927. aasta linnaplaanidel vastavalt Waestelaste tänav ja Vaeselapse tänav.
Pärast Teist maailmasõda alates 1952. aastast kandis tänav nime Liza Tšaikini tänav (улица им. Лизы Чайкиной) nõukogude kangelase Liza Tšaikina järgi. 1986. aasta linnaplaanil see tänav puudub.
19. mail 2005 nimetati linnavalitsuse korraldusega samas kohas paiknev uus tänav Vaeselapse tänavaks.
Oletatavasti sai tänav oma praeguse nime keskaegse linna põhjaosas asunud vaeslaste maja järgi.
Turjekeldri juga

Turjekeldri juga (ka: Turje kelder, Turjekelder) asub Harju maakonnas Kuusalu vallas, Kuusalu–Leesi maantee lähedal.
Turje kelder on ühtlasi Lahemaa neljas juga: vesi langeb nelja meetri kõrguselt pakerordi lademe liivakivikaldast. Joa teeb erandlikuks see, et ta on üks vähestest liivakivilt laskuvatest jugadest; valdavalt langevad meie joad paeastangult.
Juga toitub Tsitre klindisaare platoolt alguse saavast Turje ojast. Joa kõrgus on ligi 5 meetrit. Kõrgeimast astangust jõe vastuvoolu suunas asub veel väiksemaid – 0,2–0,5 m – astanguid.
Joa all asub Turjekeldri koobas, millega on seotud palju legende. Koopa on moodustanud sealt väljanõrguv põhjavesi (Turjekeldri allikas). Koobas on nime saanud üleval klindil asuva Turje pere järgi.
Kaeluskobra (perekond)

Levila

Neid võib kohata Lõuna-Aafrikas Svaasimaal Lesothos ja Zimbabwes.

Kokkupuuted inimestega

Kaeluskobrad on inimeste suhtes mürkmadudeks liigitatavad. Nende kaitsepoosile kaela laiendamisele võib tihti järgneda sülitamine  (enesekaitsemeetod), neil on kombeks ohu korral inimese peale sülitada ja sihivad nad seejuures peapiirkonda. Tabamus võib liikumatu inimese nägu tabada kuni 2,5 m kauguselt. Lisaks võib nende hammustus keskmise raskusastmega mürgistusseisundeid esile kutsuda.
Logani maakond (Kentucky)

Ajalugu

Maakond moodustati 1792. aastal.
Solomon Pikelner

Elulugu

Solomon Pikelner sündis aastal 1921 Bakuus. Aastal 1942 lõpetas ta Moskva Riikliku Ülikooli mehaanika-matemaatikateaduskonna. Aastal 1945 kaitses ta kandidaadiväitekirja, hiljem ka doktoriväitekirja.
Aastatel 1946–1959 töötas ta NSVL Teaduste Akadeemia Krimmi astrofüüsika observatooriumis. Aastal 1959 valiti ta Moskva Riikliku Ülikooli füüsikateaduskonna astrofüüsika kateedri professoriks. Aastatel 1964–1967 oli ta Rahvusvahelise Astronoomialiidu Tähtedevahelise Keskkonna uurimise komisjoni president. Aastal 1971 võeti ta Londoni Kuningliku Astronoomiaseltsi liikmeks. Ta oli ka ajakirja Astronomitšeski Žurnal toimetuskolleegiumi liige.

Mälestuse jäädvustamine

Solomon Pikelneri järgi on nimetatud Pikel'neri kraater Kuul ja asteroid 1975 Pikelner.
Marklohe

Ajalugu

1931. aastal muutis linn oma algse nime Lohe Markloheks. Spekulatsioon oli, et keskset kogunemispaika Marklohet kutsuti eelkristlike sakside poolt Marklo. Seda ideed ei ole kinnitatud.

Kultuur ja huviväärsused

Marklohes on vabaõhuteater. See on Marklohe harrastusnäitlejate seltsi kodu ja seda juhivad vabatahtlikud. Igal suvel esitavad nad alamsaksa murdes näidendi.
Selts on tegus ka talvekuudel. Marklohe Prantsusmaa külalistemajas mängitakse Nienburg/Weseri sarvetöid.

Hooned

Püha Clemensi kirik ehitati 12. sajandil ning seal on seinamaalingud ja nikerdused kooris.
Vene Haridus- ja Heategevusühingute Liit Eestis

Vene Haridus- ja Heategevusühingute Liit Eestis (varasema nimega Slaavi Haridus- ja Heategevusühingute Liit Eestis) on Eesti venelaste organisatsioone ühendav katusorganisatsioon. Liidu peakontor asub Tallinnas aadressil Mere puiestee 5. Liidu juhatuse esimees oli Nikolai Solovei.
Liidu eelkäija oli Vene Haridus- ja Heategevusühingute Liit Eestis, mis asutati 24. veebruaril 1923 Tallinnas. See liit lõpetas tegevuse 1940.
Tänapäevane liit asutati 11. märtsil 1998 nime all Slaavi Haridus- ja Heategevusühingute Liit Eestis, mis hiljem nimetati ümber Vene Haridus- ja Heategevusühingute Liiduks Eestis.
Õppelaev

Õppelaev on laevanduse või merendusega seotud väljaõppeks ehitatud või kohandatud eriotstarbeline laev või teenistuslaev.

Kirjeldus

Õppelaevadena kasutatakse sageli kas vanemaid ja varem muul otstarbel kasutatud laevu, mis on kohandatud õppetegevusteks või spetsiaalselt õppelaevaks projekteeritud laevu. Õppelaevad on veel tänapäeval sageli ajaloolise taustaga purjelaevad.
Õppelaevad kuuluvad tavaliselt riiklikele mereõppeasutustele, merevägedele aga ka muudele organisatsioonidele. Riigiasutusele kuuluvana on õppelaev käsitletav (tänu üldjuhuL kas poolsõjaväelisele või sõjaväelisele sisekorrale) ka teenistuslaevana. Samas on palju õppelaevu ka eraõiguslike, sealhulgas mittetulundusorganisatsioonide omanduses, kus nad on tavaliselt käigus õppetegevusteks rekreatiivsetel eesmärkidel.
Õppelaeva meeskond (laevapere) on tänu lisanduvale õpetatavale isikkoosseisule üldjuhul laeval tavapärasest vajalikust suurem. Tavaliselt on efektiivsuse huvides õppelaeva pardal õpetatavatele ette nähtud rohkem kohti, kui põhimeeskonnale. 
Õppelaevapõhise väljaõppe ja merepraktika oluline eelis võrreldes praktika kohaga oma muud põhiülesannet (näiteks kaubavedu, liinisõit) täitval laeval on, et kõik sõidud ja tegevused pardal toimuvad väljaõppe vajadusi ja algnõudeid järgides. See võimaldab anda kõigile õpetatavatele efektiivsemad ühtlasemad baasoskused ja hoida ka paremini üldist merekultuuri.

Ajalugu

Õppelaeva mõiste võeti kasutusele 19. sajandil, kuid väljaõppe otstarbelisi laevu kasutati palju varem. 
Eesti esimesi spetsiaalseid õppelaevu oli Viljandi, mida kasutati 1923. aastal ajutiselt Eesti merejõududes õppelaevana.
Nõukogude perioodil oli Eestis aastail 1952-1978 Tallinna Merekooli kasutuses õppelaev Vega ja aastail 1982–1991 Tallinna Kalatööstusliku Merekooli kasutuses õppelaev Krusenstern. Lisaks oli suuremaid sõitvaid õppelaevu toona endine reisilaev Laine, mis kuulus 1969 - 1972 Tallinna Noorte Meremeeste Klubile ja 1972-1991 Eesti NSV Vetelpäästeühingule. Lõpukümnendil oli Laine kasutus siiski pigem vetelpäästjate ristluslaevana.
Pärast Eesti taasiseseisvumist kasutasid Tallinna mereharidusasutused aastail 1994-2000 mere-õppetegevusteks algselt Eesti Noorte Mereklubi õpilastele mõeldud väikesi õppelaevu Junga ja Juku. Õppealevana püüti seejärel ebaõnnestunult kasutusele võtta 2004. a Taanist ostetud Kristiinat. Hiljem pole ühtegi märkimisväärsemat riiklikku õppelaeva suudetud või soovitud omada.
Terme Euganee

Terme Euganee on tervisvete piirkond Itaalias Padova lähedal Colli Euganei jalamil. 
Tervisveeallikad asuvad Abano Terme, Montegrotto Terme,  Galzignano Terme, Battaglia Terme ja Teolo vallas.
Rootsi äriauhind

Rootsi äriauhind on Rootsi Eksportnõukogu, Rootsi suursaatkonna ja Swedbanki algatatud tunnustus vastutustundlikele ja jätkusuutlikele Baltikumi ettevõtetele.
Auhinna idee sai alguse Leedust 2006. aastal. Eestis ja Lätis hakati äriauhindu andma 2009. aastal. Igal aastal on kategooriad veidi erinevad. Võitjad valib rahvusvaheline žürii. Auhinnad antakse üle oktoobris toimuval konverentsil.

Võitjad Eestis

2009. aastal valiti kiireima kasvuga Rootsi osalusega Eesti ettevõtteks Netlead OÜ, innovaatilisimaks Eesti ettevõtteks Reklaamilahenduse OÜ ja ühiskondlikult vastutustundlikuks ettevõtteks ABB AS.
2010. aastal sai kiireima kasvuga Rootsi ettevõtte auhinna AQ Lasertool, parima sotsiaalselt vastutustundliku projekti auhinna Advokaadibüroo Sorainen ja aasta noore ettevõtja auhinna Anni Arro.
2011. aastal valiti parimaks jätkusuutlikuks ettevõtteks Põltsamaa Felix, parimaks sotsiaalselt vastutustundlikuks projektiks Eesti Energia ettevõtlusprogramm Entrum ja aasta nooreks ettevõtjaks moekunstnik Lilli Jahilo.
2012. aastal sai jätkusuutliku kasvu auhinna Palmse Mehaanikakoda OÜ, sotsiaalselt vastutustundliku ettevõtte auhinna Rimi Eesti Food AS, aasta noore ettevõtja tiitli Indrek Rebane firmast Hedgehog OÜ ja keskkonnahoiu auhinna KOKO Arhitektid OÜ.
2013. aastal Eesti keskselt auhindu ei antud. Küll valiti aga Baltikumi-ülesed võitjad. Nendeks olid Trelleborg jätkusuutliku kasvu osas, Swedbank sotsiaalse vastutuse osas ning TeliaSonera sotsiaalse progressi toetamise eest tehnoloogiliste vahendite abil.
2014. aasta jätkusuutliku kasvu auhinna sai Greencarrier Freight Services Estonia, sotsiaalselt vastutustundliku ettevõtte auhinna ISS Eesti ja noore ettevõtja auhinna ZeroTurnaroundi asutaja Jevgeni Kabanov.
2015. aasta jätkusuutliku kasvu auhinna sai ETS NORD, sotsiaalselt vastutustundliku ettevõtte auhinna Microsoft Eesti, tehnoloogilise innovaatori auhinna Skeleton Technologies ja noore ettevõtja auhinna Gerli Veermäe.
Naiste Balti liiga (korvpall)

Naiste Balti liiga (inglis Baltic Women's Basketball League, lühend BWBL) on Balti riikide ja teiste Põhja- ning Ida-Euroopa riikide ühine korvpalliliiga, mis on asutatud 19. mail 1994. Liigale vastav meeste liiga on Baltic Basketball League.
2017/18 hooajal osalevad meeskonnad Valgevenest, Venemaalt ja Leedust. Osalenud on ka muu hulgas meeskonnad Eestist, Kasahstanist, Lätist, Moldovast, Norrast, Poolast, Rootsist, Soomest, Ukrainast ja Uzbekistanist.
Eesti naiskondadest on liigas mänginud Audentes Tallinn, Tooted Tallinn, TPÜ-ELK ja FCR Media/Rapla.
Warwicki Ülikool

Warwicki Ülikool (inglise University of Warwick) on avalik-õiguslik ülikool Suurbritannias Coventry linnas.
Ülikool asutati 1965.
Ülikoolis õpib 23 570 õpilast.
Mingshani maakond

Mingshani maakond (名山县, Mingshan Xian) on 3. järgu haldusüksus (maakond) Hiinas Sichuani provintsis ringkonna õigustega linnas Ya'an Shi, Ya'anist kirdes. Geograafilised koordinaadid on 30° 09' N, 103° 12' E.
Kõrgus merepinnast on umbes 600...700 m.
Pindala on 614 km², elanike arv 260 000 (1999. aastal 258 470).
Keskus on Mengyangi alev (蒙阳镇), kus asub Mengyangi asula.
Sihtnumber on 625 100.
Orenburgi kubermang

Orenburgi kubermang oli Venemaa keisririigi ja Venemaa NFSV haldusüksus (kubermang). Kubermangu keskus oli Orenburg. Kubermang eksisteeris aastatel 1744-1782 ja 1796-1928.
Kubermangu kuulus osaliselt tänapäeva Baškortostanis asuvat 10 maakonda: Orenburgi maakond, Verhneuralski mk, Troitski mk, Tšeljabinski mk, Ufa mk, Sterlitamaki mk, Birski mk, Menzelinski mk, Bugulma mk ja Buzuluki mk. 1802. aastal taastati ka kubermangu koosseisus 1796. aastal likvideeritud Belebei mk ja Buguruslani mk.
Kubermangu territoorium oli umbes 282 551 ruutversta ja see oli 1850. aastail pindalalt neljas Venemaa Keisririigis.
Elanike arv oli 2 393 628 inimest, nendest 1 306 299 venelast, baškiire – 448 738, teptjaare – 246 753, tatarlasi – 98 647, mišaare – 97 743, mordvalasi – 77 328, tšuvašse – 58 240, marisid − 38 567, udmurte – 18 205, sakslasi – 1034.
1865. aastal jaotati Orenburgi kubermang keiser Aleksander II korraldusel mööda kubermangu looduslikult jaotavat Uurali mäestiku pooleks, moodustades Ufa kubermangu ja Orenburgi kubermangu, mille kubermangukeskuseks määrati Orenburg. Eraldatud kubermangud kuulusid siiski ühisesse Orenburgi kindralkubermangu (Оренбургское генерал-губернаторство) kuni kindralkuberneri ametikoha likvideerimiseni 1882. aastal.
1865-1919 oli kubermang jaotatud 5 maakonnaks - Orenburgi, Verhneuralski, Tšeljabinski ning vastloodud Troitski ja Orski maakond.
17 (Tallinna bussiliin)

Tallinna bussiliin 17 sõidab Tallinnas J. Sütiste tee ja Bussijaama vahel. 
Liin on tähtis ühendus Kesklinnaga Retke tee ja Nõmme tee elanike jaoks. Liin on käigus iga päev ning sellel sõidavad peaaegu iga kord lõõtsbussid. Liini teenindab Tallinna Linnatranspordi AS (kuni 19. juulini 2012 Tallinna Autobussikoondis). Sõiduaeg Sütistest Bussijaama on tipptunnil 36 minutit.
Alexis

Elu

Alexis sündis Thuriois, ent veetis arvatavasti suurema osa elust Ateenas. Ta võis olla Menandrose õpetaja; Suda järgi oli Alexis Menandrose onu. Ta oli Antiphanese kõrval tuntumaid nn keskmise Atika komöödia esindajaid. Plutarchose järgi suri ta 106 aasta ja 5 kuu vanuses, olles surma hetkel laval võitjaks kroonitud.

Looming

Suda andmeil kirjutas Alexis 245 komöödiat. Säilinud u 137 pealkirja ning u 1000 värsirida.
Marie Orav

Marie Orav (29. detsember 1911 Pikeliai – 4. jaanuar 1994 Tallinn) oli eesti maletaja, üks esimesi Eesti naismaletajaid.
Ta lõpetas 1929. aastal Tartus gümnaasiumi. Aastal 1937 võitis Tallinnas naiste malemeistrivõistlused, järgmisel aastal osales ka rahvusvahelisel maleturniiril. Aastal 1945 kaotas tiitli Salme Rootarele.
Pärast sõda tuli ta veel kaks korda Eesti naiste malemeistriks (1952 ja 1959). Teisele kohale tuli lisaks 1945. aastale veel aastail 1948, 1954, 1958 ja 1960. Aastail 1950 ja 1956 saavutas Marie Orav kolmanda koha.
Bruno Henrique Pinto

Bruno Henrique Pinto (tuntud enam lihtsalt kui Bruno Henrique;  sündinud 30. detsembril 1990 Belo Horizontes) on Brasiilia jalgpallur, kes mängib ründajana Brasiilia kõrgliiga klubis Flamengo.
Ta alustas karjääri Minas Geraisi osariigi klubis Uberlândia. 2015. aastal liitus ta Brasiilia kõrgliigas mängiva Goiásega. Ta lõi 2015. aasta hooajal Brasiilias kõrgliigas seitse väravat.
2016. aasta jaanuaris liitus ta Saksamaa kõrgliiga klubiga VfL Wolfsburg, kuid Saksamaal ta läbimurret teha ei õnnestunud. 2017. aastal naasis ta Brasiiliasse, sõlmides nelja-aastase lepingu Santosega. 2017. aastal lõi Bruno Henrique 18 väravat, sh kaheksa väravat Brasiilia liigas, ning oli sel hooajal Santose suurim väravakütt. Järgmine hooaeg ebaõnnestus, kui ta lõi vaid kaks väravat.
2019. aasta jaanuaris liitus ta Flamengoga.
Lhasa de Sela

Lhasa de Sela, lavanimega Lhasa (27. september 1972 New Yorgi osariik, Big Indian – 1. jaanuar 2010 Montréal) oli USA päritolu Kanada laulja.
Tema isa oli Mehhiko päritolu hispaania keele õpetaja, ema ameeriklannast fotograaf ja näitleja. Lapsena kolis ta koos oma perekonnaga sageli ja ta ei käinud koolis, vaid oli koduõppel. Vanematel oli palju lapsi ning perekond elas ja reisis ümberehitatud koolibussis. Lapsepõlves elas Lhasa Mehhikos ja USA-s, täiskasvanuna enamasti Kanadas ja Prantsusmaal. Ta oli 13-aastane, kui vanemad lahku kolisid. Siis kolis ema lastega San Franciscosse, kus Lhasa hakkas laulma kreeka restoranis. 1991 sõitis ta Montréali õdede juurde, kes seal Kanada tsirkusekoolis õppisid, ja otsustas samuti Montréali elama jääda. Järgmised 5 aastat laulis ta sealsetes baarides.
1997 ilmus tema esimene album "La llorona", mis ühendas ladinaameerika rahvamuusikat omaloominguga. See oli suuresti mõjutatud mehhiko muusikast, kuid ka idaeuroopa mustlasmuusikast, Lähis-Ida muusikast ja alternatiivsest rokist. Album sai kohe väga edukaks, jõudes plaatinaplaadiks. 2003. aastaks oli seda müüdud 120 tuhat eksemplari Kanadas, 330 tuhat Prantsusmaal ja 30 tuhat USA-s. 1998 pälvis ta selle eest Juno auhinna parima globaalse artisti kategoorias.
1999 jättis Lhasa lauljakarjääri ning ühines oma õdedega tsirkuse- ja teatritrupis "Pocheros", tuuritades sellega mööda maailma. Lõpuks hakkas ta taas laule kirjutama ja 2003 ilmus Montréalis tema teine plaat "The Living Road". Kui tema esikplaat oli hispaaniakeelne, siis teisel plaadil laulis ta hispaania, inglise ja prantsuse keeles. Selle plaadi ilmumisele järgnes kaks aastat kestnud tuur, mille vältel külastas ta 17 riiki.
2009. aasta aprillis avaldas Lhasa oma kolmanda albumi ja see kandis tema enese nime.
Ta suri oma kodus rinnavähki. Rinnavähk diagnoositi tal ajal, mil ta oli oma kolmanda plaadi juba salvestanud, aga see polnud veel ilmunud. Temast jäi maha 9 õde-venda. Ta elas vabaabielus, aga tal ei olnud lapsi.
Aalto-1

Projekti ajalugu

Aalto-1 projekiga alustati aastal 2010, mil viidi läbi esialgsed teostatavuse uuringud. Need uuringud viidi läbi ülikooli kosmosetehnoloogiakursuse osana. 2011. aastal järgnes uurimusele esialgse disaini avaldamine. Aastal 2012 viidi läbi põhjalik disaini analüüs. Projekti käigus on moodustatud Aalto Ülikooli sisene interdistsiplinaarne koostöövõrgustik. Meeskonda kuulus liikmeid viiest erinevast Ülikooli osakonnast. Lisaks moodustati konsortsium, kuhu kuuluvad mitmed Soome ülikoolid ning kosmosetööstuse ettevõtted. Konsortsiumi tuumiku moodustavad Aalto Ülikool, VTT, Helsingi Ülikool, Turu Ülikool ning Soome Meteoroloogiainstituut. Lisaks tehti projekti käigus koostööd teiste riikide ülikoolidega, sealhulgas Tartu Ülikooliga.
Aparaat läbis kõik vajalikud testid, sealhulgas vibratsioonitestid, termilise vaakumi testi ning tarkvaratestid.
Ziepniekkalns

Ziepniekkalns on asum Lätis, Riia linna Zemgale eeslinna osa pindalaga 10,917 km². Asub Atgāzenest idas ja Bišumuižast läänes. 35 205 elanikku (2010).
Ziepniekkalnsi asumile on kujunenud kaks keskust – asumi lõunaosas paneelehitiste juures trollibusside lõpp-peatuses ja asumi vanemas osas. Aastani 1828 asusid need alad täielikult linna piiri taga, seejärel liideti asumi põhjapoolne osa, aastal 1924 endise Nummurmuiža mõisa alad ja aastal 1974 ka asumi lõunapoolne osa Riiaga. Asum hakkas kujunema Ebeli mõisa (Ebelhof) ning endise Šosciemsi küla ümber. Mõisa peahoone juures asub Ēbelmuiža park, kus kasvavad 9 põlist tammepuud. Teine vana hoone on asumis Bellevue suvemõis. Aastal 1871 rajati 9,7 hektari suurune Ziepniekkalnsi kalmistu, selle ümbruskond ehitati täis XIX sajandi lõpus. 1980. aastatel ehitati asumisse hulgaliselt paneelmaju, mis moodustavad 4 mikrorajooni. Asumi lõunapoolseim osa on aianduskooperatiivide piirkond.
Sülg

Sülg (saliva) on inimesel ja paljudel teistel loomadel süljenäärmete nõre, mis on keeruka koostisega, läbipaistev, värvitu ja kergelt leeliseline (pH 7...8). Sülg on vajalik toidu niisutamiseks, et hõlbustada neelamist, samuti saab sellest alguse seedimine (sülje abil seeditakse mõnesid ühendeid).

Sülje koostis

Sülg koosneb 98% veest ning sisaldab ka mukopolüsahhariide, ensüüme ja elektrolüüte.
Keelealune närv

Keelealunenärv ehk XII peaajunärv ehk kaheteistkümnes kraniaalnärv ehk hüpoglossnärv (ladina keeles nervus hypoglossus [XII]) on paljude kesknärvisüsteemiga loomade kraniaalnärv.
XII peaajunärv algab enamikul loomadel piklikaju motoorsest tuumast (nucleus motorius). Keelealune närv väljub koljuõõnest kuklaluus asuva keelealuse närvi kanali kaudu ja suundub keele juurde, innerveerides motoorselt selle kõiki lihaseid. 
Keelealuse närvi areng, anatoomia, morfoloogia ja patoloogia võivad erineda nii liigiti kui ka indiviiditi.